OpenLLM-France/wikimedia huggingface dataset:
# Delicate Sound of Thunder

Delicate Sound Of Thunder, és un àlbum doble i en directe de Pink Floyd. Va ser gravat durant cinc nits al Nassau Coliseum a Uniondale, Nova York, l'agost de 1988 i fou enregistrat durant la gira mundial de promoció de l'àlbum A Momentary Lapse of Reason i mesclat als Abbey Road Studios el setembre de 1988 i es va fer el llançament el 21 de novembre de 1988, a través d'EMI Records al Regne Unit i Columbia Records a Els EUA. Delicate Sound of Thunder es va convertir en el primer àlbum que es va reproduir a l'espai, quan els cosmonautes soviètics el van portar a bord del Soiuz TM-7. David Gilmour i Nick Mason van assistir al llançament de la missió.
El primer dels discos té, sobretot, temes de A Momentary Lapse of Reason, mentre que el segon agrupa títols antics del grup. A més hi havia una versió en VHS, que mai ha estat remasteritzada en DVD, ja que el grup prefereix el directe P*U*L*S*E.

## Llista de temes
### Disc1

* "Shine On You Crazy Diamond" (David Gilmour/Rick Wright/Roger Waters) – 11:54
** De Wish You Were Here
* "Learning to Fly" (David Gilmour/Anthony Moore/Bob Ezrin/Jon Carin) – 5:27
** De A Momentary Lapse of Reason
* "Yet Another Movie" (David Gilmour/Patrick Leonard) – 6:21
** De A Momentary Lapse of Reason
* "Round and Around" (David Gilmour) – 0:33
** De A Momentary Lapse of Reason
* "Sorrow" (David Gilmour) – 9:28
** De A Momentary Lapse of Reason
* "The Dogs of War" (David Gilmour/Anthony Moore) – 7:19
** De A Momentary Lapse of Reason
* "On the Turning Away" (David Gilmour/Anthony Moore) – 7:57
** De A Momentary Lapse of Reason

### Disc 2

* "One of These Days" (David Gilmour/Rick Wright/Nick Mason/Roger Waters) – 6:16
** De Meddle
* "Time" (David Gilmour/Rick Wright/Nick Mason/Roger Waters) – 5:16
** De The Dark Side of the Moon
* "Wish You Were Here" (David Gilmour/Roger Waters) – 4:49
** De Wish You Were Here
* "Us and Them" (Rick Wright/Roger Waters) – 7:22
** De Dark Side of the Moon
* "Money" (Roger Waters) – 9:52
** De The Dark Side of the Moon
* "Another Brick In The Wall (part II)" (Roger Waters) – 5:29
** De The Wall
* "Comfortably Numb" (David Gilmour/Roger Waters) – 8:56
** De The Wall
* "Run Like Hell" (David Gilmour/Roger Waters) – 7:12
** De The Wall

## Referències

* ↑ «BPI certifications».
* ↑ Òmnibus. Pink Floyd: La música i el misteri, 2010. ISBN 978-1-84938-370-7.
# De Vries (cràter)

De Vries és un cràter d'impacte situat a la cara oculta de la Lluna en relació amb la Terra, aproximadament a meitat de camí entre els cràters Racah cap al nord-nord-oest i Orlov al sud-sud-est. Un cràter sense nom es troba entre De Vries i Orlov, amb el perímetre d'aquest element unint les dues vores.
* Imatge de la sonda Zond 8 (1970)
* Cràters satèl·lit
Aquest cràter no està erosionat de manera significativa malgrat el petit cràter unit a l'exterior de la vora nord. Dins el sòl interior apareix una gran elevació central una mica desplaçada just al nord-est del punt mitjà.

## Cràters satèl·lit

Per convenció aquests elements són identificats en els mapes lunars posant la lletra en el costat del punt central del cràter que està més proper a De Vries.
| De Vries | Coordenades | Diàmetre |
| D | 18° 54′ S, 174° 18′ O﻿ / ﻿18.9°S,174.3°O﻿ / -18.9; -174.3﻿ (De Vries D) | 19 km |
| N | 21° 30′ S, 177° 18′ O﻿ / ﻿21.5°S,177.3°O﻿ / -21.5; -177.3﻿ (De Vries N) | 30 km |
| R | 20° 42′ S, 178° 24′ O﻿ / ﻿20.7°S,178.4°O﻿ / -20.7; -178.4﻿ (De Vries R) | 14 km |

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia
# DC++

DC++ és un client gratuït per a la xarxa peer-to-peer de Direct Connect. És el client més utilitzat de la xarxa PC Pitstop and its P2P-reportperquè és el primer que és una alternativa interessant al client oficial de NeoModus: permet, al contrari del seu predecessor, connectar-se simultàniament a diversos servidors i fer cerques "globals".
Es distribueix sota els termes de la llicència GNU GPL i s'ha bifurcat moltes vegades.
DC++ s'executa a Windows i Linux (a través de Wine) i està desenvolupat per Jacek Sieka.
S'ha desenvolupat una versió que funciona de manera nativa sota Linux: es tracta de linuxDC++ i està disponible als repositoris d'Ubuntu.

## Referències

* ↑ «PC Pitstop and its P2P-report» (en anglès), 17-01-2008. [Consulta: 27 abril 2022].
# DC

DC o dC té els següents significats:
* Biologia
** DC. abreviació botànica d'Augustin Pyramus de Candolle
* Empreses
** DC Comics
** Douglas Aircraft Company
** Sega Dreamcast
* Gestió de dades
** Dublin Core
* Geografia
** Districte de Colúmbia, capital dels EUA
** Bogotà
* Historiografia
** dC Era cristiana
* Matemàtiques
** DC Sis-cents en numeració romana
* Música
** Da capo
* Política
** Demòcrates de Catalunya, partit polític català d'inspiració democristiana
** Democràcia Cristiana (Itàlia), partit polític italià d'inspiració democristiana
Viccionari
# Diplocarpon rosae

El Diplocarpon rosae és un fong que causa la malaltia de la taca negra a les roses. La nomenclatura d'aquest fong ha variat molt, té uns 25 noms diferents, ja que va ser observat per descrit per diverses persones de diferents països dins del mateix període (al voltant de l'any 1830). L'estadi asexual es coneix actualment com a Marssonina rosae, mentre que el sexual, l'estadi més comú duu el nom de Diplocarpon rosae.
Diplocarpon rosae es manté entre les temporades de reproducció en forma de miceli, ascòspores i conidis en fulles i tiges infectades. Durant la primavera, quan el temps és humit les ascòspores i conidis passen a l'aire i són dipositades per la pluja damunt de les noves fulles que estan brotant.

## Diagnòstic

Les taques negres són circulars amb les vores irregulars i poden arribar fins a 14 mm de diàmetre. Però en aquelles plantes molt afectades per la malaltia, no es poden apreciar aquests cercles, ja que es combinen formant una massa contínua negra. El tractament més comú és l'eliminació de les fulles afectades i l'aplicació de fungicides. En alguns casos les tiges de les roses també es poden veure afectades si no es tracta la planta i aleshores el roser va afeblint-se progressivament.

## Tractament

El tractament consisteix a eliminar les fulles infectades tant de la planta com les caigudes a terra, cosa que alenteix la infecció, així com evitar mullar les fulles mentre es rega. Encara que normalment no és allò més desitjable, una planta infectada pot treure's de l'àrea per evitar que infecti les altres. Per a controlar la malaltia s'utilitzen fungicides (mancozeb, clorotalonil, flutriafol, penconazol o un producte a base de coure) tan bon punt apareixen taques o quan broten les noves fulles. Si es desitja usar un producte més natural, es pot fer servir oli de nim diluït que és efectiu contra la taca negra i els àfids. Normalment cal repetir la seva aplicació cada set a deu dies durant la part més calorosa de la temporada de creixement, ja el fong és més actiu a temperatures entre els 24 i els 32 °C.

## Referències

* ↑ McMaugh, J. What plants pest or disease is that?, New Holland Publishing, Sydney, 2006, ISBN 1-86436-699-0, pàg. 231

## Enllaços externs

* Informació sobre la taca negra del roser a la University of Maine Arxivat 2007-12-01 a Wayback Machine.
* Informació sobre la taca negra del roser a la University of Nebraska-Lincoln Arxivat 2006-09-05 a Wayback Machine.
# Devendra Lal

Devendra Lal Membre de la Royal Society (14 febrer 1929 – 1 desembre 2012) va ser un geofísic indi.

## Biografia

Va néixer a Varanasi, Índia. Es va graduar de la Universitat Hindú de Banaras. Es va graduar a la Universitat de Bombai; la seva tesi va ser sobre la física de raigs còsmics; el seu assessor de tesi va ser Bernard Peters.
Va ser Director del Laboratori de Recerca Física a Ahmedabad de 1972 a 1983.
Va ser professor visitant a la Scripps Institution of Oceanography, a la Universitat de Califòrnia, a San Diego, de 1989 a 2012.

## Referències

* ↑ «:: SCRIPPS OCEANOGRAPHY NEWS : : Obituary Notice: Devendra Lal: 1929-2012 ::». Scrippsnews.ucsd.edu. Arxivat de l'original el 2013-05-13. [Consulta: 28 maig 2013].
* ↑ «:: Scripps Institution Of Oceanography, Ucsd : :::». Sio.ucsd.edu, 10-12-2012. Arxivat de l'original el 2013-04-13. [Consulta: 28 maig 2013].
* ↑ «Devendra Lal (1929-2012)». Geochemical Society. Arxivat de l'original el 2015-09-07. [Consulta: 10 setembre 2015].
* ↑ «Geophysicist Devendra Lal Dead». India Journal, 15-12-2012. Arxivat de l'original el 2013-06-29. [Consulta: 28 maig 2013].
* ↑ «Devendra Lal, 1929-2012». The Meteoritical Society, 21-10-2012. [Consulta: 28 maig 2013].
* ↑ Special Correspondent. «Geophysicist Devendra Lal passes away». The Hindu, 08-12-2012. [Consulta: 28 maig 2013].

## Enllaços externs

* https://archive.És/20130628192705/http://paleowave.blogspot.com/2012/12/in-memoriam-devendra-lal-1929-2012.html
* Simposi commemoratiu de Devendra Lal, 1a Part
* Simposi commemoratiu de Devendra Lal, 2a Part
# Devers

Devers és una població dels Estats Units a l'estat de Texas. Segons el cens del 2000 tenia 416 habitants.

## Demografia

Segons el cens del 2000, Devers tenia 416 habitants, 141 habitatges, i 111 famílies. La densitat de població era de 85,9 habitants/km².
Dels 141 habitatges en un 36,9% hi vivien nens de menys de 18 anys, en un 63,8% hi vivien parelles casades, en un 12,8% dones solteres, i en un 20,6% no eren unitats familiars. En el 16,3% dels habitatges hi vivien persones soles el 8,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,95 i el nombre mitjà de persones que vivien en cada família era de 3,31.
Per edats la població es repartia de la següent manera: un 30,3% tenia menys de 18 anys, un 5,8% entre 18 i 24, un 28,6% entre 25 i 44, un 22,8% de 45 a 60 i un 12,5% 65 anys o més.
L'edat mediana era de 34 anys. Per cada 100 dones de 18 o més anys hi havia 87,1 homes.
La renda mediana per habitatge era de 30.278 $ i la renda mediana per família de 31.042 $. Els homes tenien una renda mediana de 30.625 $ mentre que les dones 15.208 $. La renda per capita de la població era de 14.962 $. Aproximadament el 23,6% de les famílies i el 22,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Devers». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Devers». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Districte municipal de Klaipėda

El Districte municipal de Klaipėda (en lituà: Klaipėdos rajono savivaldybė) és un dels 60 municipis de Lituània, situat dins del comtat de Klaipėda. La seva capital és la ciutat de Gargždai.

## Seniūnijos del districte municipal de Klaipėda

* Agluonėnų seniūnija (Agluonėnai)
* Dauparų-Kvietinių seniūnija (Gargždai)
* Dovilų seniūnija (Dovilai)
* Endriejavo seniūnija (Endriejavas)
* Gargždų seniūnija (Gargždai)
* Judrėnų seniūnija (Judrėnai)
* Kretingalės seniūnija (Kretingalė)
* Priekulės seniūnija (Priekulė)
* Sendvario seniūnija (Slengiai)
* Veiviržėnų seniūnija (Veiviržėnai)
* Vėžaičių seniūnija (Vėžaičiai)

## Enllaços externs

* Districte municipal de Klaipėda Arxivat 2016-03-04 a Wayback Machine. – Portrait of the Regions of Lithuania (anglès)
# Dia de Cassinga

El dia de Cassinga és un dia festiu nacional a Namíbia dedicat a commemorar la matança de Cassinga. Té lloc anualment el 4 de maig.
Sovint hi ha actes cerimoniosos a Heroes' Acre, als afores de Windhoek. Hi assisteixen figures polítiques importants, com ara Hage Geingob, Hifikepunye Pohamba i Sam Nujoma, que han presidit el país. Tot i que el 2016 les tombes encara no estaven marcades, el Govern de Namíbia té previst aixecar-hi un monument en memòria de les víctimes evocades.

## Referències

* ↑ Let's Review Our National Holidays in The Namibian, 27 April, 2007
* ↑ Namibian national reconciliation policy in Xinhua News Agency, 21 September, 2006.
* ↑ Muraranganda, Elvis «Remembering Cassinga Day». , 03-05-2016, p. 3.
# Didier Ovono

Didier Ovono (Port-Gentil, 23 de gener de 1983) és un futbolista del Gabon de la dècada de 2010.
Fou internacional amb la selecció de futbol del Gabon.
Pel que fa a clubs, destacà a FC Dinamo Tbilisi, Le Mans UC, FC Sochaux i KV Oostende.

## Referències

* ↑ Didier Ovono Fitxa i estadístiques a la FIFA
* ↑ «Cameroon 0-1 Gabon», 11-10-2017.
* ↑ «Gabon goalkeeper Ovono retires from international football». BBC Sport, 14-05-2017 [Consulta: 7 març 2019].
* ↑ «Didier Janvier Ovono Ebang - Century of International Appearances». RSSSF. [Consulta: 8 juny 2019].
* ↑ Didier Ovono a National-Football-Teams.com (anglès)
* ↑ «Muc72 actualités nouveautés santé sport people 2017 ...». Arxivat de l'original el 25 de juny 2009.
# Dinó de Rodes

Dinó (en llatí Deinon, en grec antic Δείνων) fou un dels dirigents de Rodes que quan va esclatar la Tercera Guerra Macedònica l'any 171 aC entre Perseu de Macedònia i els romans, va proposar no fer cas a la petició que va fer per carta Gai Lucreci Gal als rodis perquè li enviessin vaixells auxiliars. No el van escoltar i Rodes es va situar al costat de Roma. Dinó va acusar al rei Èumenes II de Pèrgam d'oposar-se a la seva proposta i haver influït en contra seva, i va dir que havia falsificat la carta suposadament escrita per Gai Lucreci i va decidir venjar-se. Quan Perseu va ser derrotat, finalment els rodis el van entregar a Roma el 167 aC per fer-se propicis. Polibi l'anomena un aventurer atrevit i cobejós i el censura pel que considera un home que s'aferra a la vida després d'haver perdut la seva sort. També en parla Titus Livi.

## Referències

* ↑ Deinon a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 952
# Dioc

Dioc (en llatí Deiochus, en grec antic Δηΐοχος) fou un historiador grec nascut a Proconnesos que va viure abans d'Heròdot, mencionat per Dionís d'Halicarnàs que diu que va ser un dels primers historiadors grecs.
És probablement el mateix personatge que Esteve de Bizanci diu que era nascut a Cízic, i l'anomena Δηΐοχας ("Deiochas"), i li atribueix una història d'aquesta ciutat (περὶ Κυζίκου). Un escoliasta d'Apol·loni Rodi el cita amb freqüència, però nomeés el cita amb el seu nom una sola vegada, i altres vegades l'anomena Δηίλοχος ("Deilochus") i Διίοχος ("Diiochus").

## Referències

* ↑ Deiochus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 954
# Draonier

Draonier (italià Dronero, piemontès Droné) és un municipi italià, situat a la regió del Piemont. L'any 2007 tenia 7.151 habitants. Està situat a la Val Maira, dins de les Valls Occitanes. Limita amb els municipis de Buscha, Caraglio, Cartinhan, Castelmagno, Montemale di Cuneo, Monterosso Grana, Pradleves, Roccabruna, San Damiano Macra i Villar San Costanzo.

## Administració

Llista d'alcaldes :
| Període | Identitat | Partit |
| 2004- | Giovanni Biglione | Llista cívica |
# Duris (pintor)

Duris (en grec antic Δοῦρις "Douris") va ser un ceramista i pintor de figures vermelles actiu entre els anys 500 aC i 460 aC.

## Obra

Va començar la seva activitat treballant amb els ceramistes Cleofrades i Eufroni, abans de començar una llarga col·laboració amb Pitó. De la seva carrera queden dos vasos signats com a ceramista i 39 com a pintor, i se li atribueix la decoració d'uns 300 vasos, la majoria Cílix, una copa per a beure vi, amb un cos relativament poc profund i ample, aixecat sobre un peu i amb dues nanses disposades simètricament. En els seus primers anys va estar influït per Onesimos, però després va seguir el seu propi estil. Es poden identificar diferents fases de les seves obres.

## Referències

* ↑ Speake, Graham (ed.). Diccionario Akal de Historia del mundo antiguo. Madrid: Akal, 1999, p. 128. ISBN 9788446010333.
# Durmitor

Durmitor és una muntanya que dona nom al Parc Nacional homònim a Montenegro. Aconsegueix una altitud de 2.522 msnm a Bobotov Kuk. El nom Durmitor probablement deriva de romanç balcànic (algun dialecte romanès o valac), i significa "dorment". Hi ha muntanyes de nom semblant, com ara Visitor (< visător, "somiador") i Cipitor (< aţipitor, "dormint"), a l'antiga Iugoslàvia.

## Flora i fauna

El parc comprèn una fauna excepcional procedent de l'època glacial. Així, es poden trobar el gall fer (Tetrao urogallus), l'os bru (Ursus arctos), el llop (Canis lupus) i l'isard (Rupicapra rupicapra). Els rapinyaires inclouen l'àguila daurada o àguila reial (Aquila chrysaetos), l'àguila cuabarrada (Aquila fasciata), l'àguila calçada (Aquila pennata), el voltor comú (Gyps fulvus), l'aufrany o arpellot (Neophron percnopterus), el falcó pelegrí (Falco peregrinus), el falcó mostatxut (Falco subbuteo), el mussol pirinenc (Aegolius funereus), el duc (Bubo bubo), etc.

## Protecció mediambiental

Durmitor es troba al centre del Parc Nacional de Durmitor, creat en 1982 i declarat Patrimoni de la Humanitat per la UNESCO, en particular per la seva flora i els seus insectes endèmics. El parc s'estén per una extensió d'unes 30.000 hectàrees que comprenen cims alpins i un congost d'una profunditat d'1.900 metres, el més profund d'Europa, el Congost del riu Tara, que també està protegit.
El parc comprèn igualment diversos llacs de muntanya com el Črno jezero (llac Negre) i el Zminje jezero (llac de Serps). El poble de Žabljak està situat al costat del parc. En 2002, prop de 7.000 hectàrees van ser desclassificades per permetre l'extensió de les activitats humanes. També es realitzen tales forestals que envien la fusta a les serradores de Zminica, sota la forma de podes sanitàries.
A l'interior del parc hi ha diversos llogarets disseminats, com ara Dolenta Crna Gora (La Petita Muntanya Negra), a 1.800 m d'altitud, el poble més alt dels Balcans, on els vilatans viuen de la ramaderia i on van néixer dues dels herois iugoslaus, Radoje Dakic i Vladimir Sipcic.
Durant la guerra de Bòsnia es va produir un descens de la població d'isards important. En 1994 s'havien censat 4.000 animals, però furtius armats amb armes automàtiques van matar ramats sencers només per apoderar-se de les banyes. El 2005 només en quedaven 600 animals.

## Referències

* ↑ Room Adrian (2004) "Placenames of the World: Origins and Meanings of the Names for Over 5000 Natural Features" ISBN 0-7864-1814-1 p. 112 (anglès)
* ↑ Pels noms dels ocells en català, s'ha usat una de les grans obres de referència dels ornitòlegs: Roger Tory Peterson, Guy Mountfort i P.A.D. Hollom: Guia dels ocells dels Països Catalans i d'Europa, traducció i adaptació del text original en anglès (Collins Field Guide to Birds of Britain and Europe) coordinada per Jordi Sargatal, amb l'equip de traducció i adaptació: Francesc Anton, Rosa Llinàs, Deli Saavedra, Jordi Sargatal i Erich Streich. Barcelona: Edicions Omega, 1995.
* ↑ Font: parc nacional du Durmitor 2001 / President Mile Ctijepovic
# Economia de Romania

Romania, que va ingressar en la Unió Europea l'1 de gener de 2007 va començar la seva transició del comunisme al capitalisme a finals de 1989. En aquella ocasió comptava amb una indústria obsoleta i una producció insuficient per a les necessitats del país.
El país va sortir d'una recessió de 3 anys de durada el 2000, gràcies a les exportacions als països de la UE. El consum domèstic i les inversions van ajudar el creixement del PIB en anys recents, però també van resultar en grans desequilibris del balanç de pagaments.
Romania és un dels principals productors i exportadors de productes agrícoles d'Europa. Aquest sector representa el 10% del PIB. Els cultius ocupen el 40% de la superfície del país; els recursos forestals són abundants i la pesca s'està expandint. Existeixen jaciments de gas natural i petroli que aporten un percentatge significatiu del consum diari, però per cobrir la totalitat de la demanda el país està obligat a importar-los, principalment de Rússia. Per tractar de reduir la dependència de factors externs, s'ha impulsat la generació en plantes d'energia nuclear i hidroelèctrica, i entre ambdues classes proporcionen un 45% de l'energia consumida al país.
El sector industrial representa el 35% del PIB, malgrat que en els últims temps, les instal·lacions construïdes durant l'etapa d'economia centralitzada han quedat obsoletes i les fàbriques han hagut d'invertir massivament en modernitzacions. Els principals sectors són el tèxtil, el siderúrgic, la producció de maquinària i vehicles, d'armament i el processament de la producció agropecuària.
Els serveis comprenen el restant 55% del PIB, sent el turisme el principal contribuent. El país no ha d'adoptar l'euro abans de l'any 2020.

## Referències

* 1 2 CIA. «The World Factbook». Arxivat de l'original el 2020-05-15. [Consulta: 5 maig 2016].
# Edecó

Edecó (Edecon, Ἐδεκών) fou el cap o rei dels edetans al segle ii aC. És esmentat per Polibi. Tit Livi l'anomena Edescó, en llatí Edesco. Els cartaginesos tenien la seva dona i fills com a ostatges després de la victòria de Publi Corneli Escipió, que va conquerir Cartago Nova. Edecó confederà totes les ciutats d'Edetània; a continuació, va anar a veure Escipió amb Indíbil a Tarraco el 209 aC i va oferir la seva submissió a canvi de la devolució de la seva dona i fills. Escipió li'ls va retornar, com a part de la seva política d'atracció dels caps indígenes. Edecó fou lleial als romans en endavant. Fou el primer cap iber que va reconèixer els romans després de la retirada d'Asdrubal d'Hispània. En un text de Polibi (208-126 aC) es llig:
* ...ΕΔΕΚΩΝΑ ΤΟΝ ΕΔΕΤΑΝΩΝ ΔΥΝΑΣΤΗΝ...
* ...a Edecó, rei dels edetans...

## Vegeu també

* Edetans.
* Tossal de Sant Miquel.

## Referències

* ↑ «Edecó». Gran Enciclopèdia Catalana. Barcelona: Grup Enciclopèdia Catalana.
* ↑ Polibi. Història, vol. VI: llibres IX-X. Fundació Bernat Metge, p.87 i 88. ISBN 9788472259775 [Consulta: 20 març 2014].